**V. Plūdoņa Kuldīgas vidusskola** ir vispārizglītojoša mācību iestāde Kuldīgā.

Izglītības programmas
---------------------

* pamatizglītības otrā posma izglītības programma (23011111),
* speciālās pamatizglītības otrā posma (7.-9. klase) programma izglītojamiem ar fiziskās attīstības traucējumiem, kuri integrēti vispārējās izglītības iestādē (23015311)
* vispārizglītojošā virziena programma (31011011),
* humanitārā un sociālā virziena programma ar padziļinātu kursu vēsturē (31012011),
* matemātikas, dabaszinību un tehnikas virziena programma ar padziļinātu kursu datorzinībās un matemātikā (31013011)
* profesionālā virziena (komerczinības) programma ar padziļinātu kursu ekonomikā (31014011).

Vēsture
-------

Kuldīgas ģimnāzijas ēka Kalna ielā 19 (1904)
### Viļa Plūdoņa Kuldīgas ģimnāzijas vēsture

###### 1920. gads

15. februārī dibināta **Kuldīgas** (latviešu) **vidusskola**. Tā atrodas Kuldīgā, Ventspils ielā 10 (tagad 1905.gada ielā 10, *Kuldīgas novada bērnu un jauniešu centrā).* Skola atrodas Kuldīgas pilsētas vācu pamatskolas telpās dienas otrajā pusē, tā darbojas vienas klases sastāvā un pieturas pie reālskolas programmas. Direktors Artūrs Breikšs. Vidusskolas pirmajā klasē uzņemti 22 audzēkņi no 14 līdz 19 gadiem: 18 zēni un četras meitenes. Pēc tautības: 20 latvieši, viens vācietis, viens ebrejs. Pēc ticības: 20 luterāņi, viens katolis, viens ebrejs. Stundas šeit vada 9 pedagogi, kuriem visiem pamatdarbs ir citur.

###### 1920. gads

Kuldīgas vidusskola tiek pārņemta valsts uzturēšanā, pārdēvējot Kuldīgas pilsētas vidusskolu par **Kuldīgas Valsts vidusskolu**.

###### 1921. gads

Kuldīgas Valsts vidusskola iegūst jaunu mājvietu – Kalna ielā 19 (*tagad LU Kuldīgas filiāle*). Tagad te mācās jau 140 audzēkņu.

###### 1924. gads

Kuldīgas Valsts vidusskola iegūst jaunu mājvietu – Liepājas ielā 31/33 (*tagad Kuldīgas Tehnoloģiju un tūrisma tehnikums*).

###### 1929.gads

Latvijas vidusskolas ar 1929. gada 1. septembri tiek pārdēvētas par ģimnāzijām, līdz ar to Kuldīgas Valsts vidusskola iegūst jaunu nosaukumu – **Kuldīgas Valsts ģimnāzija**. Ar šādu nosaukumu skola pastāvēja 10 gadus.

###### 1940. gads

15. jūnijā, godinot togad mirušā Baltijas skolotāju semināra absolventa, dzejnieka Viļa Plūdoņa piemiņu, Kuldīgas Valsts ģimnāzija tiek pārdēvēta par **Viļa Plūdoņa Valsts ģimnāziju**.

Izlaidumā svinīgos apstākļos ģimnāzijai tiek pasniegts jaunais skolas karogs. Karoga autors: Kārlis Grūbe.

17. jūnijā Latviju okupē Padomju Savienības karaspēks. Ģimnāzijas un Plūdoņa vārds skolai tiek atņemts. To pārdēvē par **Kuldīgas Valsts vidusskolu**.

###### 1941. gads

Vāciskā kārtība skolai atdod **V.Plūdoņa Valsts ģimnāzijas** nosaukumu un karogu.

###### 1945. gads

Padomju vara Kuldīgas Valsts ģimnāziju pārsauc par **Kuldīgas vidusskolu**.

###### 1955. gads

Skolai piešķirts jauns nosaukums – **Kuldīgas 1.vidusskola**. 

###### 1964. gads

Rudenī skolai mainīts nosaukums – **Kuldīgas 2.vidusskola**. Latviešu skola sadalīta divās daļās: 1.vidusskola paliek Liepājas ielā, bet 2.vidusskola ar latviešu un krievu klasēm sāk darbu jaunā mājvietā Gagarina ielā (tagad Piltenes ielā 25). Jaunā ēka paredzēta 620 skolēniem, tāpēc apvienotas latviešu un krievu valodu plūsmas. Tā radusies t.s. Draudzības skola.

###### 1965. gads

Augustā skolā sadalītās latviešu klases atkal apvienotas un skola mainījusi nosaukumu un tagad saucas – **Kuldīgas vispārizglītojošā politehniskā vidusskola ar ražošanas apmācību**.

###### 1967. gads

Augustā izveidota jauna skola Jelgavas ielā un tās nosaukums ir **Kuldīgas 2.vidusskola**. Skola Piltenes ielā tiek pārsaukta par Kuldīgas 1.vidusskolu.

###### 1989. gads

Kuldīgas 1.vidusskola atgūst Viļa Plūdoņa vārdu un tiek pārdēvēta par **Viļa Plūdoņa Kuldīgas 1. vidusskolu**. Krievu plūsmas skolēni sāk mācības jaunizveidotajā 4.vidusskolā.

###### 1990. gads

V.Plūdoņa Kuldīgas 1.vidusskolas 70.gadadienā maijā salidojuma dalībniekus uzrunāt dodas bijušā skolas direktora Osvalda Vanaga dēls. Par pārsteigumu visiem – tiek pasniegts viņa tēva ilgus gadus rūpīgi slēptais skolas karogs visā savā krāšņumā.

###### 1997. gads

Kuldīgas pilsētas dome pārdēvē skolu par **Viļa Plūdoņa Kuldīgas ģimnāziju**, ko pēc tam apstiprina Latvijas Izglītības un zinātnes ministrija. Ar šādu nosaukumu ģimnāzija pastāv līdz 2018.gadam.

###### 2018. gads

Saistībā ar Kuldīgas skolu tīkla reorganizāciju, Viļa Plūdoņa Kuldīgas ģimnāzija beidz pastāvēt.


Viļa Plūdoņa Kuldīgas ģimnāzijas direktori| N.p.k. | Direktors | No | Līdz |
| --- | --- | --- | --- |
| 1. | Artūrs Breikšs | 1920 | 1921 |
| 2. | Jānis Graudiņš | 1921 | 1930 |
| 3. | Gustavs Rāmnieks | 1930 | 1932 |
| 4. | Aleksandrs Vīksna | 1933 | 1936 |
| 5. | Fridrihs Obšteins | 1936 | 1938 |
| 6. | Voldemārs Mālnieks | 1938 | 1944 |
| 7. | Jēkabs Diebelis | 1944 | 1944 |
| 8. | Osvalds Vanags | 1944 | 1949 |
| 9. | Andrejs Labejs | 1949 | 1952 |
| 10. | Kārlis Brikmanis | 1952 | 1953 |
| 11. | Aleksandrs Jostsons | 1953 | 1959 |
| 12. | Līvija Barkāne | 1959 | 1963 |
| 13. | Erna Doniņa | 1959 | 1965 |
| 14. | Vitauts Priediens | 1964 | 1974 |
| 15. | Herberts Knets | 1974 | 1999 |
| 16. | Jana Jansone | 1999 | 2018 |

### Kuldīgas Alternatīvās sākumskolas vēsture

###### 1994.gads

Dibināta **Kuldīgas pilsētas Alternatīvā sākumskola**, ainaviskā vietā, pie Ventas upes (Kaļķu ielā 33). Skolas dibināšanas iniciatore Irēna Taube, kura bija skolas direktore līdz 2009.gadam. 

###### 2009.gads

Skola tiek pārcelta uz V.Plūdoņa Kuldīgas ģimnāzijas ēku Piltenes ielā 25.

Skolā tika izveidota Padures filiāle Ķimalē, Padures pagastā.

No 2009. gada 1. septembra skolas direktore bija Lorita Dermane.

###### 2018. gads

Saistībā ar Kuldīgas skolu tīkla reorganizāciju, Kuldīgas Alternatīvā sākumskola beidz pastāvēt.

Kuldīgas Alternatīvās sākumskolas direktori| N.p.k. | Direktors | No | Līdz |
| --- | --- | --- | --- |
| 1. | Irēna Taube | 1994 | 2009 |
| 2. | Lorita Dermane | 2009 | 2018 |

Raksts no laikraksta "Kurzemnieks" (1994, 3.sept.) par Kuldīgas Alternatīvās sākumskolas atklāšanu
### Kuldīgas pamatskolas vēsture

###### 1806.gads

Izveidota **Kuldīgas apriņķa skola**,1876.gada sākumā atkal atvērta kā apriņķa skola.

###### 1887.gads

Skolu pārdēvē par **2.šķiras zēnu skolu**.

###### 1903. gads

Skolu pārdēvē par **Kuldīgas 3-klasīgu tautskolu**.

###### 1909. gads

Skolu pārdēvē par **4-klasīgu pilsētas skolu**.

###### 1913. gads

Skolu no jauna pārdēvē par **augstāko tautskolu**. Pirms 1915.gada skola saucās "**Голдинская городская училище**".

Visas mācības notikušas krievu valodā, izņemot ticības mācību. Latviešu valoda bija aizliegta. Par latviešu valodas lietošanu skolēnus bargi sodīja un pat izslēdza no skolas. Toreiz skolas pārzinis bija Bogoslavs Mitrofans. 1.pasaules kara laikā skolas ēka tiek izmantota vācu kara komendantūras vajadzībām

**1919.  – 1924. gads**

Skola tiek izvietota Ventspils ielā 26 (tagad Ventspils iela 16) kā **Kuldīgas 1. pilsētas pamatskola** un tā darbojās kā 1.pakāpes pamatskola

###### 1924. gads

Kuldīgas 1.pilsētas pamatskola kļūst par zēnu skolu.

###### Pēc 2.pasaules kara

Skolas telpas kļūst par Kuldīgas 1. vidusskolas internātu.

###### 1989. gads

Skola kļūst par **Kuldīgas 4.vidusskolu** ar krievu valodas apmācību.

###### 1992. gads

Par Kuldīgas 4. vidusskolas direktoru kļūst Vladimirs Pšečenko. Pēc tam viņš ir Kuldīgas pamatskolas direktors. Ar lielu entuziasmu un sirdsdegsmi viņš vada šo skolu, ir radošais avots un ass, ap kuru rit visa skolas dzīve, novators, ideju ģenerators. Strādā par direktoru līdz 2016. gadam, kad aiziet mūžībā. 

###### 1997. gads

Sākas skolas reorganizācija par pamatskolu ar latviešu valodas apmācību.

###### 2001. gads

Skola tiek nosaukta par **Kuldīgas pilsētas pamatskolu**.

###### 2003. gads

Pēc vakarskolas reorganizācijas Kuldīgas pamatskolā tiek izveidotas romu etniskās klases. Romu audzēkņu skaits skolā bijis ap 70, taču 2013.gadā tiek saņemta tiesībsarga vēstule, kurā norādīts uz segregācijas riskiem, taču viens no galvenajiem etnisko klašu slēgšanas iemesliem bijis romu tautības skolēnu skaita samazināšanās Kuldīgā. Čigānu tautības skolēni turpināja mācības kopā ar citu tautību – pamatā latviešu – skolēniem.

###### 2009. gads

Skolai jauns nosaukums – **Kuldīgas pamatskola**. Tai tiek pievienota Basu filiāle. Ar šādu nosaukumu Kuldīgas pamatskola pastāv līdz 2018.gadam.

###### 2016. gads

No 2016. gada Kuldīgas pamatskolas direktora pienākumu izpildītāja ir Viļa Plūdoņa Kuldīgas ģimnāzijas direktore Jana Jansone.

###### 2018. gads

Saistībā ar Kuldīgas skolu tīkla reorganizāciju, Kuldīgas pamatskola beidz pastāvēt.

### V. Plūdoņa Kuldīgas vidusskolas vēsture

###### 2018. gads

Izveidota **V. Plūdoņa Kuldīgas vidusskola**, apvienojot Kuldīgas Alternatīvo sākumskolu (t.sk. Padures filiāli), V. Plūdoņa Kuldīgas ģimnāziju un Kuldīgas pamatskolu. Skola atrodas Piltenes ielā 25. To vada agrākā V. Plūdoņa Kuldīgas ģimnāzijas direktore un Kuldīgas pamatskolas direktora pienākumu izpildītāja Jana Jansone. 

###### 2019. gads

Augustā skolas līdzšinējā direktore J.Jansone izbeidz darba attiecības ar Kuldīgas novada pašvaldību. Direktores pienākumus veic iepriekšējā direktores vietniece Evija Heniņa. 

1. novembrī V.Plūdoņa Kuldīgas vidusskolas direktora amatā tiek apstiprināts luterāņu mācītājs, Kuldīgas 2. vidusskolas sociālo zinību skolotājs Mārtiņš Burke-Burkevics.

###### 2020. gads

15. februārī skola vērienīgi svin savu simtgadi.

23. martā saistībā ar Covid-19 pandēmijas visā valstī izsludinātajiem ierobežojumiem skolā sākas attālinātās mācības.

14. septembrī V. Plūdoņa Kuldīgas vidusskolas direktora pienākumu izpildītāju ieceļ Kuldīgas novada Bērnu un jauniešu centra vadītāju Inesi Astaševsku, jo līdzšinējais skolas direktors Mārtiņš Burke-Burkevics pēc savas iniciatīvas izbeidz darba tiesiskās attiecības ar pašvaldību.

21. septembrī V. Plūdoņa Kuldīgas vidusskolā noslēdzās būvdarbi un telpu iekārtošana - agrākā sporta zāle pēc remonta pārtapusi par pasākumu un mācību telpu, kas skolai bija ļoti nepieciešama, kā arī atjaunotas vairākas klases.

###### 2023. gads

24. februārī par skolas direktori tiek iecelta ilggadējā Direktores vietnece metodiskajā darbā Agnese Kārkliņa.

V. Plūdoņa Kuldīgas vidusskolas direktori| N.p.k. | Direktors | No | Līdz |
| --- | --- | --- | --- |
| 1. | Jana Jansone | 2018 | 2019 |
| 2. | Mārtiņš Burke-Burkevics | 2019 | 2020 |
| 3. | Inese Astaševska | 2020 | 2022 |
| 4. | Agnese Kārkliņa | 2023 |  |

Atsauces
--------

1. ↑  «Skolas vēsture – V. Plūdoņa Kuldīgas vidusskola» (latviešu). Skatīts: 2024-03-03.

Koordinātas: 56°58′27″N 21°57′30″E﻿ / ﻿56.97417°N 21.95833°E﻿ / 56.97417; 21.95833

Ārējās saites
-------------

* Viļa Plūdoņa Kuldīgas ģimnāzija

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * s
* d
* l
Kuldīgas novada skolas |
| --- |
|  |
| Vidusskolas | 
* Centra vidusskola
* Mākslas un humanitāro zinību vidusskola
* Tehnoloģiju un tūrisma tehnikums
* Skrundas vidusskola
* Viļa Plūdoņa Kuldīgas vidusskola

 |
|  |
| Pamatskolas un sākumkolas | 
* Alsungas pamatskola
* Ēdoles pamatskola
* Indriķa Zeberiņa Kuldīgas pamatskola
* Jaunmuižas pamatskola
* Kuldīgas Alternatīvā sākumskolaa
* Kuldīgas pamatskolaa
* Laidu pamatskolaa
* Nīkrāces pamatskola
* Oskara Kalpaka Rudbāržu pamatskola
* Padures pamatskolaa
* Turlavas pamatskola
* Vārmes pamatskola
* Viduskurzemes pamatskola-attīstības centrs
* Vilgāles pamatskola
* Z.A. Meierovica Kabiles pamatskola

 |
|  |
| 
* a bijusī skola

 |

 |